Καλημέρα!!!!

Επειδή μπορεί να δυσκολευτείς να μπεις στις ηλεκτρονικές τάξεις του Πανελλήνιου Σχολικού Δικτύου, ανεβάζω όλο το υλικό και στην ιστοσελίδα του σχολείου. Είναι ακριβώς το ίδιο. Οι οδηγίες που ακολουθούν μετά την ακρόαση της κάθε ραδιοφωνικής εκπομπής ισχύουν για καθεμιά από αυτές. Θα ήθελα να ακούς μία κάθε μέρα (όσες φορές θέλεις), μέχρι τις διακοπές του Πάσχα. Την περίοδο των διακοπών μπορείς να κάνεις…. ό,τι θέλεις!

Επίσης, ήθελα να σου υπενθυμίσω ότι στην ιστοσελίδα του σχολείου μας (<http://3dim-therm.thess.sch.gr/>) μπορείς να βρεις και άλλο υλικό που έχω στείλει . Υλικό μαθήματος Υλικό για όλους

Ελπίζω σήμερα το βράδυ να κοιμήθηκες ζεστά έχοντας παρέα όνειρα γλυκά. Και τι καλύτερο, μετά το πρωινό σου ξύπνημα, από μια μεγάλη αγκαλιά, ένα νόστιμο πρωινό και μια καλή ραδιοφωνική εκπομπή.

Γι’ αυτό, σου στέλνω τις ραδιοφωνικές εκπομπές της «Λιλιπούπολης». Τις άκουγα κι εγώ όταν ήμουν μικρή, στο ραδιόφωνο. Θα σου πω λίγα λόγια για αυτές τις ραδιοφωνικές εκπομπές:

Το **«Εδώ Λιλιπούπολη»** ήταν μια παιδική [ραδιοφωνική](https://el.wikipedia.org/wiki/%CE%A1%CE%B1%CE%B4%CE%B9%CF%8C%CF%86%CF%89%CE%BD%CE%BF) σειρά που ξεκίνησε το 1976 και διήρκεσε μέχρι το 1980. Η σειρά ακουγόταν στο [τρίτο πρόγραμμα της ελληνικής ραδιοφωνίας](https://el.wikipedia.org/wiki/%CE%A4%CF%81%CE%AF%CF%84%CE%BF_%CE%A0%CF%81%CF%8C%CE%B3%CF%81%CE%B1%CE%BC%CE%BC%CE%B1). Μικρά και μεγάλα παιδιά λάτρεψαν τον κόσμο της Λιλιπούπολης και τα καμώματα των κατοίκων της. Η Λιλιπούπολη ήταν μια "παιδική" (όχι όμως παιδιάστικη) εκπομπή, καμωμένη "για παιδιά και έξυπνους μεγάλους".

Όμως, φτάνουν τα λόγια. Τα υπόλοιπα θα τα πούμε από κοντά, μόλις ανοίξουν τα σχολεία. Κάθε ραδιοφωνική εκπομπή μπορείς να την ακούσεις όσες φορές θέλεις.

Ακολουθούν ο τίτλος και ο σύνδεσμος της κάθε ραδιοφωνικής εκπομπής που σου προτείνω. Πήγαινε το ποντίκι πάνω στα μπλε γράμματα και πάτησε ταυτόχρονα Ctrl+αριστερό κλικ (στο ποντίκι)

1. Οι πρωτοβουλίες του παπαγάλου

<https://www.youtube.com/watch?v=tLocva5vzR8&list=PLYvr7n5ZCBEH9Vd7Jhw_hVQ-jxDdDZDm1&index=3>

1. Ο παπαγάλος μαθαίνει καλούς τρόπους <https://www.youtube.com/watch?v=_8MzS8JnKD4&list=PLYvr7n5ZCBEH9Vd7Jhw_hVQ-jxDdDZDm1&index=4>
2. Τα γενέθλια της Χιονάτης <https://www.youtube.com/watch?v=aTf4xGBT53U>
3. Η γιορτή της Αστροφεγγιάς <https://www.youtube.com/watch?v=h64wLS5famA>
4. Μάσα σιδερομάσα <https://www.youtube.com/watch?v=PlNEQQFvW-E>
5. Το νέφος <https://www.youtube.com/watch?v=vKiaxnpZEnQ>
6. Το χρυσαλιφούρφουρο <https://www.youtube.com/watch?v=vQIix_eag1w>
7. Η ανακάλυψη της αρχαίας Λιλιρόης <https://www.youtube.com/watch?v=iKnbwjRUMv0>
8. Το πράσινο σύννεφο <https://www.youtube.com/watch?v=bDrtW2kFq4E>
9. Η τράπεζα <https://www.youtube.com/watch?v=W51RdZSy8sU>
10. Αναγνώριση Μπρουχίλντας-Χιονάτης <https://www.youtube.com/watch?v=LdQ5ECpEklU>
11. Ο παπαγάλος δεν θέλει να κάνει μπάνιο <https://www.youtube.com/watch?v=0xV7rX2QzAo&t=466s>

Μετά την ακρόαση, θα ήθελα να κάνεις τα εξής:

1. Να σκεφτείς και να απαντήσεις στις ερωτήσεις:

* Τι σου άρεσε περισσότερο στην ιστορία που άκουσες;
* Τι σε έκανε να γελάσεις;
* Τι συναισθήματα ένιωσες ακούγοντας την εκπομπή;
* Ποιοι / Ποιες είναι οι ήρωες και οι ηρωίδες της ραδιοφωνικής εκπομπής που άκουσες;
* Ποια ζώα φαντάζεσαι ότι είναι;
* Προσπάθησε να διηγηθείς με λίγα λόγια την ιστορία που μόλις άκουσες, αφού της δώσεις και τον ανάλογο τίτλο.

1. Ζωγράφισε μία ζωγραφιά, που σχετίζεται με την ραδιοφωνική εκπομπή που μόλις άκουσες, και στο πίσω μέρος της σελίδας να γράψεις τον τίτλο, το ονοματεπώνυμό σου καθώς και την ημερομηνία. Όταν ανοίξουν τα σχολεία, θα ήθελα να φέρεις όλες σου τις ζωγραφιές για να μου τις δείξεις και να κατασκευάσουμε μαζί ένα υπέροχο, εικονογραφημένο βιβλιαράκι.

Η ΔΑΣΚΑΛΑ ΤΟΥ ΤΜΗΜΑΤΟΣ ΕΝΤΑΞΗΣ

Κυρία-Δέσποινα